মুলাঘ পদক
মুলাঘ পদক হল একটি ক্রিকেট পুরস্কার যা প্রতি বছর অস্ট্রেলিয়ার মেলবোর্ন ক্রিকেট গ্রাউন্ডে অনুষ্ঠিত বক্সিং ডে টেস্ট ম্যাচের সেরা খেলোয়াড়কে পুরস্কৃত করা হয়ে থাকে। ২০১৯ সালে ক্রিকেট অস্ট্রেলিয়া অস্ট্রেলিয়ার প্রথম উপজাতি অধিনায়ক জনি মুলাঘের স্মরণে বক্সিং ডে টেস্টের সেরা খেলোয়াড়কে পুরস্কৃত করার কথা ঘোষণা করে। ২৯ ডিসেম্বর ২০২০ তারিখে ভারতের অজিঙ্কা রাহানে এই পদকের প্রথম বিজয়ী হন।